b'\n_START_ARTICLE_\nPermacultura\n_START_PARAGRAPH_\nLa permacultura \xc3\xa9s un conjunt de pr\xc3\xa0ctiques i de formes de pensar per tal de crear una producci\xc3\xb3 agr\xc3\xadcola sostenible, molt eficient en energia (treball manual i mec\xc3\xa0nic...) i respectuosa dels \xc3\xa9ssers vius i llurs interrelacions rec\xc3\xadproques. Suposa una aproximaci\xc3\xb3 hol\xc3\xadstica als sistemes agr\xc3\xadcoles, l\'objectiu de la qual \xc3\xa9s crear un ecosistema productiu en aliments aix\xc3\xad com en altres recursos \xc3\xbatils, tot deixant a la natura "salvatge" el m\xc3\xa9s gran espai possible._NEWLINE_Utilitza conceptes d\'ecologia, paisatgisme, l\'agricultura ecol\xc3\xb2gica, biomim\xc3\xa8tica, \xc3\xa8tica, filosofia i de pedologia. La permacultura convida a posar en relaci\xc3\xb3 aquests aspectes te\xc3\xb2rics amb les observacions realitzades sobre el terreny._NEWLINE_La base de la permacultura no \xc3\xa9s nom\xc3\xa9s analitzar els components d\'un sistema individual, sin\xc3\xb3 tamb\xc3\xa9 tenir en compte llurs interaccions amb la finalitat de produir un coneixement de l\'ecosistema en el context d\'un \xc3\xbas per a l\'\xc3\xa9sser hum\xc3\xa0._NEWLINE_Tot i que sovint la qualifiquen de ci\xc3\xa8ncia els seus promotors, no \xc3\xa9s una ci\xc3\xa8ncia dita convencional, \xc3\xa9s a dir, d\'acord amb els criteris cient\xc3\xadfics, i tractada amb el m\xc3\xa8tode cient\xc3\xadfic, perqu\xc3\xa8 est\xc3\xa0 mal documentada en la literatura cient\xc3\xadfica avaluada en comit\xc3\xa8s de pars.\n_START_SECTION_\nOrigen\n_START_PARAGRAPH_\nLa paraula permacultura, tal com explica el seu creador, Bill Mollison, \xc3\xa9s una contracci\xc3\xb3 d\'agricultura i permanent i, per tant, durable, ja que les cultures no poden sobreviure gaire temps sense una base agr\xc3\xadcola sostenible.'